A Coroa non é neutral - Xoán Antón Pérez-Lema - Diario de Pontevedra, Noticias de Pontevedra\n18 enero 2016 12:50 h.\nopinion PP Ciudadanos PSOE Albert Rivera rei\nA proclamación do seu fillo Felipe de Borbón fixo agardar de moitas persoas que o novo Rei, como home da nosa xeración e persoa con boa preparación intelectual, ía conectar mellor coa plurinacionalidade do Estado e ía abrir novas vías canto á sensibilidade a respecto dos terríbeis efectos na nosa sociedade do desemprego (e, xa, subemprego) e as grandes inxustizas sociais. Mais iso non foi así.E teño para min que Felipe de Borbón ten ideas propias a respecto do seu rol institucional e éste pasa por un aberto intervencionismo, nunha tradición borbónica que afunde as súas raíces en antepasados do Rei actual, como Alfonso XIII, que chegou aceptar o golpe militar de Primo de Rivera e posibilitar a súa ditadura.\nCanto á sensibilidade plurinacional, semella que o Rei sintoniza coas ideas de Albert Rivera cando di que “o Xefe do Estado non pode ser neutral cos independentistas”. Nin sequera cos que acreditan na plurinacionalidade do Estado. Velaí ese concepto historicista e esencialista de nacionalismo español que destilou a mensaxe real do pasado Nadal e a frialdade, cando non hostilidade, publicamente amosadas a respecto do president Mas e, máis recentemente, da presidenta do Parlament catalán.


A Facultade de Ciencias acolle esta semana unhas xornadas sobre innovación en nutrición, seguridade e tecnoloxía alimentarias - - USC\nA Facultade de Ciencias acolle esta semana unhas xornadas sobre innovación en nutrición, seguridade e tecnoloxía alimentarias\nCarlos de la Cruz García, de Nestlé Nespresso, abre este martes a quenda de relatorios do ciclo do Mestrado en Innovación, Nutrición, Seguridade e Tecnoloxía Alimentarias\nActualizada: 22-04-2019 13:32\nPrograma de intervencións das xornadas sobre innovación en nutrición e seguridade alimentaria\nA Facultade de Ciencias do campus de Lugo da USC acolle esta semana a cuarta edición das Xornadas de Innovación en Nutrición, Seguridade e Tecnoloxías Alimentarias, un ciclo de relatorios promovido desde o Mestrado en Innovación, Nutrición, Seguridade e Tecnoloxía Alimentarias que bota a andar este martes que se prolongará ata o 29 de abril. As distintas sesións programadas no marco deste foro poderán seguirse tanto na aula 2 do centro universitario lugués como na sala de xuntas da Facultade de Farmacia de Santiago de Compostela.\nO responsable de asuntos regulatarios e científicos de Nestlé Nespresso Carlos de la Cruz García abrirá este martes, ás 12.00 horas, a quenda de relatorios deste foro cunha sesión a través de videoconferencia desde a Lausanne (Suíza), que se desenvolverá baixo o título ‘Da USC a Nespresso: intercambio de experiencias personais e industriais’.\nAs doutora Sarah Pastorelli, Manager Products Compliance en Philip Morris International, dará continuidade o martes 24 de abril, a partir das 12.00 horas, ás intervencións programadas neste foro cunha exposición na que tratará algúns dos aspectos xerais da seguridade alimentaria. O director xeral de El Hórreo Healthy Food S. L., Joaquín Monte Fernández, afondará ao día seguinte no marco destas xornadas outras cuestións ligadas á seguridade alimentaria dentro das pequenas empresas.\nAs IV Xornadas de Innovación en Nutrición, Seguridade e Tecnoloxías Alimentarias continuarán o 29 de abril, a partir das 16.00 horas, cun relatorio a cargo do doutor Rafel Paseiro Cerrato, quen abordará na súa intervención a aplicación de técnicas analíticas avanzadas para a caracterización de substancias químicas.\nA responsable técnica de Contaminantes do Centro Nacional de Alimentación da Axencia Española de Seguridade Alimentaria e Nutrición, Juana Bustos García de Castro, pechará o luns 29, a partir das 17.30 horas, a cuarta edición destas xornadas monográficas cunha exposición sobre os riscos químicos dos materiais en contacto cos alimentos. A participación nestas xornadas é libre e de balde para todas as persoas interesadas na temática.


Interesante Xornada de Literatura e Cinema ~ O blog de Juan Ramón Martínez Barbosa (O Rosal)\nInteresante Xornada de Literatura e Cinema\nA Asociación de Escritoras/es en Lingua Galega (AELG) organiza, o sábado 28 de novembro, en colaboración coa AS-PG (Asociación Socio-Pedagóxica Galega) e o apoio da Concellaría de Cultura do Concello da Coruña, a máis que interesante I Xornada de Literatura e Cinema: "Unha literatura en imaxes".\n·Achegar a vinculación histórica da literatura coa súa proxección a través da imaxe.\n·Afondar nas relacións interdisciplinares das diferentes artes.\n·Ofrecer pautas de metodoloxía didáctica interactiva a redor da experiencia poética.\n·Experimentar novos soportes técnicos vinculados á lectura.\n·Analizar a relación entre palabra e imaxe no proceso de creación.\n·Alternarase a intervención teórica das participantes coa proxección parcial de filmes e curtas vinculadas coa literatura galega.\n·Promoverase o coloquio e a participación activa a través dos coloquios e dos obradoiros vinculados á creación da videopoesía.\nPosted in: A Coruña, Asociación de Escritores en Lingua Galega (AELG)


Ay Meirás, Meirás | Galicia Digital\nAy Meirás, Meirás\nEntre toda a polémica xurdida a raíz da xestión das visitas do pazo de Meirás, lembreime do gran Sergio Vences de quen tiven a honra de ser alumno no primeiro ano de carreira. Quen lea isto, tendo a sorte de compartir a miña honra, lembrará un home profundamente anárquico nos feitos e na organización das aulas; tratábase dunha anarquía doce que non gardaba ningún prexuízo a un alumnado que quería ao xeito socrático.\nNunha ocasión chegou e, sen mediar palabra no corredor, sinalou a un alumno e díxolle: "Usted, ¿Quién era la condesa de Pardo Bazán?" A resposta era tan evidente que se fixo o silencio ata que alguén dixo "¿Emilia?" Daquela o profesor deu un brinco de ledicia e contounos: "ya lo decía Doña Emilia <> ¡y miren en qué manos cayó!" Hoxe Vences estaría, sen lugar a dubidas, ao lado dos que piden á devolución do pazo ao pobo.\nCousas da vida! A propiedade dunha auténtica revolucionaria (defensora dos dereitos da muller) rematou en mans dun dictador e do seus herdeiros... coido que tivo que doerse na súa campa do cemiterio de Meirás...\nObservando a historia e tendo en conta que existe unha "Casa museo Emilia Pardo Bazán", hoxe sede da RAG, Meirás deberíase reconverter no espazo libertario no que a escritora abriu camiños de luz.\nO que non podemos é apoiar a difusión de ideas que as democracias avanzadas consideran delito e, ao mesmo tempo, situarnos ao seu carón.\nPola miña parte seguirei engaiolado na lembranza e na poesía libertaria do meu querido profesor Vences.


O Festival de Xardíns de Allariz estrea a súa décima edición con Xardíns de Cine - Festival Internacional de Xardíns de Allariz\nO Festival de Xardíns de Allariz estrea a súa décima edición con Xardíns de Cine\nO Festival Internacional de Xardíns de Allariz abriu as portas da súa décima edición baixo o tema central de “Xardíns de Cine”. Centos de veciños e veciñas acompañaron aos e ás paisaxistas protagonistas desta edición e a organizadores nunha tarde de cine na que soaban bandas sonoras coñecidas grazas a Banda Unión Musical de Allariz.\nA X edición ten por tema central o cine e por iso moitos dos xardíns que participan recrean películas coñecidas como Mary Poppins, Dogvill o Mi Tío de Jacques Tati. Dez formas diferentes de ver o cine na que os seus creadores fannos partícipes dos seus deseños a través de secuencias e escenarios naturais homenaxe ao cine clásico, as orixes da sétima arte, e mesmo algúns xardíns convidan aos e ás visitantes a crear a súa propia película. O IES de Allariz reservou a parcela educativa para render homenaxe á película de José Luis Cuerda, “La lengua de las mariposas, rodada en Allariz hai 20 anos.\nAta o 3 de novembro poderase visitar o recinto que alberga os dez xardíns que concursan polo voto do público. Amósanse, ademais, o xardín gañador na pasada edición e o xardín deseñado polos alumnos e alumnas do IES de Allariz.


Dr. Jorge Rodríguez Álvarez – DPAUC\nProfesor Coordinador da asignatura de Paisaxe e Hábitat Sostible. É doutor arquitecto, especializado no deseño e planificación sostibles. Fixo a súa tese de doutoramento na Universidade de A Coruña, tras dunha estancia no Centro de Análise Avanzada espacial UCL Bartlett. A súa investigación trata sobre o comportamento enerxético do tecido urbano, con estudos de caso en Londres e Barcelona. Para ilo desenvolveu dunha metodoloxía e ferramentas de avaliación orixinais para este fin. A tese recibiu a mención internacional, foi cualificado con Cum laude e acadou o Premio Extraordinario de doutoramento da UDC.\nEn 2015 obtivo un RIBA Research Trust Award para realizar investigacións sobre o comportamento ambiental dos edificios residenciais en Londres. Ten coordinado varios libros e escrito numerosos artigos e ponencias en revistas e conferencias, destacando o premio “Best Paper Award” recibido no Plea 2016 Los Angeles, a presentación realizada en conxunto con Juan Montoliu Hernández, sobre a recuperación de estruturas abandonadas como resultado da crise inmobiliaria de 2008.\n<— Río Vázquez, Antonio S.\nRodríguez Blanco, Emilio —>


As lágrimas de Mogherini\nSe a Alta Representante da UE para Asuntos Exteriores fose un home, a xente buscaríalle o sentido ás súas lágrimas. Pero a ela dinlle que os políticos teñen que representar a nosa calma en momentos nos que o medo nola quita. Pero vostede faría o mesmo que Federica Mogherini.\nHoubo un día no que Mogherini, Merkel, mesmo Rajoy, non foron seres detrás dunha nube de gardacostas, senón persoas coma vostede. Por iso aínda se angustian ante a dor da morte e a destrución, e séntense culpables. As lágrimas de Mogherini tiñan a densidade de quen está asumindo que xamais vencerás a quen practica a loucura de matarse matando. E tiñan, tamén, a cor lamacenta de quen sabe a ciencia certa que esta historia que se escrebe nos aeroportos e estacións, nos distritos do norte de París, Moelenbeck, Siria e no campo de refuxiados de Lesbos, ten moito de falacia: a dos deuses e relixións que explican o desarraigo, a pobreza, a tristura de nacer en pisos nos que a distancia dunha hora ao centro da felicidade é sinónimo de condena. Mogherini e as súas lágrimas culpábeis represéntannos a todos máis ca nunca, porque somos nós quen mandamos combatentes a Siria, somos nós quen os educamos, somos nós quen cre que as igrexas son mellores cás mezquitas. Somos nós quen manda aos seus tíos e amigos de volta a lugares que viven a diario coma o martes Bruxelas.\nSomos nós quen só uns minutos antes do terror en Bruxelas, estabamos contentísimos con Obama en Cuba, porque xa nos esquecera a súa promesa de que iría alí hai oito anos, a pechar Guantánamo. Como non vai chorar Mogherini.\nAngela Merkel Guantánamo Siria Francia Cuba


Nigrán aproba o segundo rescate da hostalaría e cuadriplicar o orzamento do Servizo de Axuda a Domicilio - ValmiñorTV\nInicioGALEGONigrán aproba o segundo rescate da hostalaría e cuadriplicar o orzamento do Servizo de Axuda a Domicilio\nO Concello de Nigrán cuadriplicará o orzamento destinado ao servizo de axuda a domicilio, o que permitirá duplicar o número de usuarios ao incrementarse de 165.000 € anuais a 580.000 €. Así o recolle o prego de prescricións técnicas que presentou o goberno local na sesión plenaria de esta mañá co obxectivo de licitar o novo contrato do Servizo de Axuda no Fogar (actualmente prorrogado) e que obtivo o voto en contra do PP pese a recoñecer que “a priori son unhas boas bases”. O importe da licitación supón 2’3 millóns de euros, máis dun 10% dos recursos ordinarios do orzamento, polo que o alcalde, como fixo coa tramitación da Biblioteca Municipal, tivo que levar a este pleno unha petición de delegación de competencias para axilizar ao máximo a contratación.\n“A escusa do PP para votar en contra é que non coñecen as bases aínda que ao mesmo tempo din lles parecen boas, toda unha contradición, é curioso que leven meses pedindo que axilicemos este contrato e que agora pretendan retardalo máis”, criticou o alcalde, Juan González, quen reprochou que acudisen ao pleno sen ter estudado o expediente no que constan os pregos técnicos desde hai xa dúas semanas.\nTal e como explicou o rexedor, nas bases prima a calidade sobre a oferta económica e a duración será de dous anos con posibilidade de aumentalo a outros dous (de 2021 a 2025). O obxectivo do goberno local é duplicar o número de beneficiarios, sendo actualmente unhas 60 persoas. Ademais, inclúe tamén como baremo a mellora das condicións laborais dos empregados co obxectivo de garantir máis xornadas laborais completas e por vez primeira dá cobertura a todos os días da semana incluídos sábados pola tarde, domingos e festivos (a intensidade horaria depende de cada programa individualizado pero nunca será inferior a unha hora diaria).\nNeste segundo plan as axudas ao taxi serán por cada vehículo que teña o propietario e independentemente da localidade onde estea expedida a licenza, a diferenza da anterior convocatoria. Por outra banda, no sector hostaleiro auméntanse o número de posibles beneficiarios dentro dun mesmo negocio recoñecendo a figura do autónomo colaborador e de máis socios. “Criterios como o empadroamento, localización do establecemento e domicilios fiscais foron revisados e mellorados nesta ocasión para poder de verdade chegar a gran maioría do sector do taxi e da hostalaría, dando así un paso máis”, resumiu Raquel Giráldez, edil de Desenvolvemento Local, quen aclarou que os desempregados sen prestación que tiveran un contrato neste sector entre o 20/10/2020 e a actualidade terán novamente dereito a 750 €. Finalmente o PP votou a favor pese a criticar na sesión que sexan axudados só os hostaleiros “só por ser os que máis protestaron, é dicir, por un criterio mediático do goberno local”. Neste sentido, o rexedor engadiu que se presentará un terceiro plan de rescate dirixido a outros sectores tamén afectados duramente pola pandemia.\nParalelamente, o goberno local aprobou en solitario o recoñecemento de pago de 136 en facturas por importe total de 123.657 € e, por unanimidade, delegar o nomeamento do Xuíz de Paz no Tribunal de Xustiza de Galicia. Ademais, aprobouse a primeira Relación de Postos de Traballo do Concello de Nigrán proposta polo goberno, aspecto que contou co voto a favor de toda a corporación e que xa viña referendado pola mesa de negociación sindical. “Por fin cumpriremos co imperativo legal de ter unha RPT aprobada polo Concello de Nigrán, a primeira da súa Historia e que permitirá corrixir desigualdades inxustificables”, sinalou Diego García Moreira, edil de Persoal.\nFinalmente, o alcalde de Nigrán recordou á oposición que o Concello de Nigrán dispón dunha partida orzamentaria de 40.000 € para a compra de alimentos e, tal e como lexislou o goberno central ao inicio da pandemia, os municipios poden empregar o seu superávit para cuestións sociais mediante decreto de alcaldía, tal e como xa fixo en xuño de 2020 con 100.000 € destinados a este fin e 20.000 € para a compra de EPIS. “Temos actualmente cartos suficientes para garantir a compra de alimentos aos usuarios dos Servizos Sociais pero, evidentemente, ampliaremos a contía en canto sexa preciso mediante decreto e coa cantidade que se estime necesaria para cubrir esas necesidades, non hai nin haberá ningún problema de falta de cartos para este fin, non confundamos”, reiterou González, quen declinou novamente incluír ás ONG no reparto de alimentos. “Respectamos o seu traballo pero o noso é un servizo público”, sinalou.


Os veciños dos Duráns, fartos das pelexas e 'trapicheos' en dúas casas 'okupa' - Canal Rías Baixas\nOs veciños dos Duráns, fartos das pelexas e ‘trapicheos’ en dúas casas ‘okupa’\nVILAGARCÍA> Complicada situación a que están a vivir os veciños da rúa Os Duráns, en pleno centro de Vilagarcía. Hai case un ano que conviven con dúas casas okupadas no barrio. Denuncian continuas pelexas, venda de drogas a pequena escala e incluso roubos. Reclaman unha solución urxente a unha situación que xa é insostible.\nPelexas, trapicheo de drogas, prostitución e roubos. Esta é a realidade coa que conviven dende hai pouco menos dun ano os veciños da rúa Os Duráns, en Vilagarcía. Todo comezou coa chegada de okupas a dúas vivendas do barrio.\nAs vivendas atópanse a ambos lados da rúa, e os enfrontamentos entre os seus ocupantes suceden con frecuencia. O último foi o pasado 26 de abril, cando tivo que acoder a Policía Nacional.\nNeste edificio están okupados o primeiro e o terceiro. No baixo viven unha parella de anciáns, e o segundo resiste baleiro, pero hai pouco que intentaron acceder a el a través dunha ventá polo patio de luces. Os veciños están xa cansos desta situación. Tamén os negocios. De feito, un deles sufriu un roubo e varios intentos.\nTodo está denunciado na Policía Local. Os veciños tamén intentaron contactar co concello, pero de momento non tiveron resposta.\nOs veciños xa están cansos e desesperados, por iso reclaman unha solución urxente.\nArtigo anteriorOs comercios cambadeses analizan a súa situación para deseñar a súa desescalada\nSeguinte artigoOs #Pontelovers, inician a desescalda en Pontevedra


“No verán… un conto” co Servizo de Normalización Lingüística de Vigo | Vigo Low Cost\n“No verán… un conto” co Servizo de Normalización Lingüística de Vigo\nA Concellería de Normalización Lingüística do Concello de Vigo organiza actividades gratuítas para pequenos e para adultos en distintas localizacións da cidade como prazas, parques e alamedas para este verán. Contan coa colaboración das asociacións veciñais do Casco Vello e Novo Vigo e do centro comercial aberto As Travesas.\nTodas as actividades teñen en común a narración, xa que o xeito máis tradicional de aprender e coñecer o mundo é a transmisión oral, estas actividades teñen un importante factor lúdico e tamén didáctico, con este proxecto búscase achegar a lingua e as nosas tradicións a todos os públicos. Cada espectáculo exprésase de xeito distinto, pero sempre é a palabra a que nos leva a distintos mundos.\nProgramación “No verán… un conto”, do 21 de xullo ao 31 de xuño\nComo podedes ver na imaxe, temos máis de 40 actividades programadas en pouco máis dun mes. Cada actividade ten unha cor que indica a idade recomendada para os asistentes, temos actividades para todos os públicos, para nenos, para público xuvenil e adulto. Só queda agardar que o tempo permita levalas a cabo, xa que todas son en espazos abertos.\nMáis información en facebook.com/vigo.engalego\nTags: cuentacuentos en vigo, que hacer en vigo, servizo de normalización lingüística, servizo de normalización lingüística de vigo


Buligar nas dunas - Noticias de Galicia\nCando se habita nun ecosistema do que a dependencia é case total, sobrevivir nestas zonas tan especiais e sensibles condiciona excesivamente a calquera ser vivo.\nPorén, os seres que por necesidade teñen un apego total a estas paraxes, auténticas obras atípicas da natureza, gozan deses recursos escasos e tamén colaboran na súa conservación.\nA mobilidade areosa das dunas de Corrubedo é o asentamento ideal da píllara das dunas. Este alado en perigo de extinción ten unha notable presenza neste complexo onde o seu buligar é un sinal de identidade.\nO apego areoso irradia magnetismo e unha influencia posesiva sobre o pequeno paxaro. Tanta atracción fai que este alado sexa un morador que brinca coordinado co rebulir da area, goza con intensidade dos días ventosos e das escuras noitebras das dunas, onde observa o devalar do Atlántico coa súa relucente ardentía.\nMais o complemento a unha visión tan espectacular acada o cénit nas noites estrelecidas e mornas, cando unha coral de afinados sons croa para lograr unha das sinfonías máis excelsas da natureza.\nAs lagoas de Carregal e Vixán son dous auditorios onde as ras compiten por acadar os mellores acordes. A sensación auditiva é tan pracenteira que mesmo logra desacougar a gran duna.\nDous espectáculos, visual e sonoro, que condicionan a contorna creando unha dependencia que afecta á maioría dos individuos vivos que habitan na zona. As píllaras necesitan compartir estas vivencias coa finura e branca quietude das dunas.\nUnhas obras monumentais e senlleiras, espoliadas no pasado próximo, esquilmando a súa razón de ser e existir, o seu único composto vital, a area.\nHoxe, dunas e píllaras semellan doentes terminais. Nin a protección, tampouco os programas de recuperación son o suficientemente efectivos para que este dúo inseparable recupere o esplendor e a vitalidade do pasado.\nOs máis desconfiados proclaman o fulgor doutros tempos. A recuperación desta alfaia natural depende do bo facer do seu peiteador, o ar, e das fieis maquilladoras que exercitan a súa mestría co devalar das ondas.\nAs píllaras e o seu constante buligar nas dunas tamén permanecen atrapados na deterioro da masa areosa, aínda que hai un plan de conservación para este habitante das dunas, mais de momento semella que os resultados non son os esperados.\nA píllara continúa en extremo perigo. Un estudo recente das universidades de Aveiro e Santiago de Compostela evidencia unha presenza moi elevada de hidrocarburos aromáticos policíclicos nos ovos da píllara.\nCándida acedume, excesiva desconfianza duns ovos, auténtico xerme vital que mesmo conseguen acender todas as alarmas antes de buligar. Os responsables deben actuar con celeridade, menos reunión e máis acción.\nPublicado o 14 de Xaneiro do 2015 | 10:26 a.m.


Centro Europeo de Competencia en Ciberseguridade: A CE emite as directrices para a avaliación da capacidade dos Centros Nacionais de Coordinación para xestionar os fondos da UE\nEste é un novo paso na implementación do Regulamento que establece un novo Centro e Rede de Competencia en Ciberseguridade.\nO portal oficial de datos europeos crea The data.europa Academy para formar en datos abertos\nO portal oficial de datos europeos lanzou un plan de estudos con cursos gratuítos deseñados para que a comunidade de datos abertos aprenda que son os datos abertos e como traballar con eles.\nPublicouse a nova versión da Caixa de Ferramentas do Marco Europeo de Interoperabilidade\nEsta nova versión introduce un cambio de enfoque de "Recomendacións" a "Alicerces" para aproveitar o potencial dos seus elementos e aumentar o valor xeral e a experiencia do usuario.\nActualizado o catálogo de Produtos de Seguridade das Tecnoloxías da Información e a Comunicación\nXa está dispoñible no portal do CCN-CERT, a última versión de guíaa CCN-STIC 105 co catálogo de produtos de seguridade das tecnoloxías da información e a comunicación.\nA enquisa de ELISE sobre os beneficios das medidas de interoperabilidade na prestación de servizos públicos dixitais\nOs datos recompilados proporcionarán información sobre as actividades de acción actuais de ELISE e axudarán a definir o papel da interoperabilidade da localización nas políticas e prioridades europeas de datos dixitais.\nAs novas versións de IMAPS e as súas especializacións\nO equipo de IMAPS está a piques de publicar unha actualización do conxunto completo da solución IMAPS, incluídas as versións especializadas da súa enquisa.\nObservaCiber publica un novo informe de indicadores sobre a confianza e ciberseguridade en España e na Unión Europea\nO 96,3% das empresas utiliza sistemas internos de seguridade TIC\nO Certificado COVID Dixital da UE: un estándar mundial con máis de 591 millóns de certificados xerados\nA Comisión Europea ha xerado un informe sobre o Certificado COVID Dixital e a súa aplicación en toda a UE.\nO borrador da versión 2.1.0 de DCAT-AP está dispoñible para revisión pública\nEsta versión actualizada aborda as numerosas solicitudes á versión DCAT-AP, que se enviaron ao Programa ISA2 da Comisión Europea en github.\nPublicada a nova versión das Directrices EUPL\nTras percorrer un longo camiño, finalmente, o 30 de setembro a Oficina de Publicacións publicou oficialmente a versión "Xullo de 2021"das Directrices EUPL.\nPróxima data fin da consulta pública da Comisión Europea sobre a revisión da Directiva (UE) 2016/2102 sobre Accesibilidade Web\nAs enquisas para participar na consulta pública pecharanse o 25 de outubro de 2021\nDoce conxuntos de datos destacados da Administración Xeral do Estado\nGrazas ao esforzo das 160 organizacións que publican datos na plataforma datos.gob.es, o Catálogo Nacional de datos abertos alcanzou os 50.000 conxuntos de datos publicados.\nA Open Government Partnership é unha iniciativa creada en 2011 cuxo principal obxectivo é promover o goberno aberto centrándose en asegurar que os gobernos alcancen compromisos que fomenten a transparencia e aproveitar as novas tecnoloxías para fortalecer a gobernabilidade.\nComo axilizar a xestión e notificación de ciberincidentes con LUCÍA\nDespois da infografía sobre a importancia da cultura da notificación no campo de ciberseguridade, o CCN-CERT continúa a serie cunha nova sobre como axilizar a xestión e notificación de ciberincidentes.\nNova guía para xestores de proxectos sobre como empezar a usar o Test Bed\nO equipo de Test Bed acaba de publicar unha nova guía para que os directores de proxectos expliquen as opcións, decisións e pasos para empezar como un novo usuario de Test Bed.\nMes europeo da ciberseguridade (ECSM)\nA edición 2021, “Pensa antes de facer clic”, pretende sensibilizar aos usuarios sobre os potenciais riscos da ciberseguridade e promover a seguridade en liña entre os cidadáns da UE\nA notificación de incidentes, clave para a seguridade nacional\nEsta nova infografía do CCN-CERT, que se enmarca dentro da solución LUCÍA, detalla a importancia da cultura da notificación no campo de ciberseguridade.


Asignatura (*) Formación Docente e Comunidades de Aprendizaxe Código 652536015\nDescrición xeral O curso versará en dos grandes bloques. O primeriro supon un acercamento a Formación do profesorado e o desenvolvemento profesional onde se expondrán aquelas institucións, plans e programas de formación docente. O segundo bloque comenza con una aproximación a o centro educativo como comunidade de aprendizaxe, como institucións que aprenden e que ofrecen o desenvolvemento profesional e organizativo baseado no traballo colaborativo entre diversas institucións educativas. As Comunidades virtuais e o aprendizaxe dixital a través de sistemas innovadores: Moocs, PLE, e outros formatos de aprendizaxe en liña tamén se acada nesta materia.\nPlan de continxencia 1. Modificacións nos contidos Non se realizaron cambios. 2. Metodoloxías *Metodoloxías docentes que se manteñen Dada a situación de extinción do mestrado de Dirección, Xestión e Innovación de Institucións Escolares e Socioeducativa , xa non se estaban desenvolvendo as metodoloxías explicitadas na Guía docente (sesión maxistral, discusión dirixida, estudo de casos, lecturas, aprendizaxe colaborativa e proba mixta) por canto non se estaba a impartir docencia. Mantense as metodoloxías de Estudos de caso e Lecturas. Cos estudantes que teñen pendiente superar esta materia desenvólvese un traballo individual de asesoramento (a través de Teams e correo electrónico) para orientalos no consecución dos obxectivos e as competencias desta materia. *Metodoloxías docentes que se modifican Empréganse as ferramentas de Moodle, Teams e correo electrónico para o seguimento e asesoramento personalizado dos estudantes que teñen pendiente esta materia. Engádese a actividade de Análisis de Fontes documentais. 3. Mecanismos de atención personalizada ao alumnado Ferramenta\tTemporalización Teams Correo electrónico Sempre que sexa necesario comunicarse 4. Modificacións na avaliación Estudio de casos: 50%, realizados a través de Moodle e presentados a través de Teams. Análise individual de casos, seguindo a orientación dos docentes que se presentarán a través dun portafolio sobre o que se realizará a avaliación. Proba Mixta\t0%\tElimínase este sistema de avaliación Análise de fontes documentais : 50%\tAnálise individual de casos seguindo a orientación dos docentes que se presentarán a través dun portafolio sobre o que se realizará a avaliación. *Observacións de avaliación: O priorízase a avaliación continua e modifícase a porcentaxe asignada a cada unha das actividades de avaliación: increméntase o peso do Estudo de casos (50%) e engádese un novo sistema de avaliación Análise de fontes documentais (50%) 5. Modificacións da bibliografía ou webgrafía Non se resalizaron cambios.


Nunca entendín moi ben as críticas que recibiu e recibe, pero vela onte falar en galego e os periodistas veña a insistir en que mudara de lingua confírmanlle a este moucho dúas cousas: a súa empatía cara a ela e a ruindade dos uniculturais e ignorantes xornalistas madrileños.\nRecibe críticas porque utilizou un episodio da súa vida (e que conste que claro que pode utilizalo)para darse unha publicidade do carallo e\nbeneficiarse económicamente quizais de forma pouco ética.\nXente detida e encarcelada de forma inxusta haiche moita no mundo, e en condicións bastante máis deplorables ca ela (por exemplo os presos de Guantánamo),e cando salen sen ningún tipo de acusación apenas se fala deles, non salen nas portadas das revistas, no se lles fai un libro, etc.\nSen embargo da de Arcade creouse unha especie de mártir e polos cartos que está a gañar máis ben é o contrario.\nBy O Raposo, at 7:17 da tarde\nok, ok onde dixen entendo debín dicir comparto: outras que teñen menos que contar tamén saen na portada de inteviu e/ou escriben libros; e sinceramente comparar isto co de guantánamo penso que é un pouco mexar fóra de testo...\nBy omouchoasexante, at 8:27 da tarde


Errejón anuncia esta tarde a súa candidatura ás eleccións xerais | Noticias de Galicia | CRTVG\nPublicado o 25/09/2019 15:28\nÁs seis e media desta tarde, as bases de Más Madrid ratificarán a Errejón como cabeza de lista na capital. Tamén acordarán as alianzas no resto de España. Polo momento, xa teñen o apoio da Chunta Aragonesista e de Compromís. En Podemos, a decisión dos valencianos causou sorpresa.\n"Sorprendeume porque foi Compromís quen nos contactou para pedir unha reunión e explorar unha posible alianza. Eu falei con Mónica Oltra e parecía que ese acordo estaba cerca", dixo o seu secretario xeral Pablo Iglesias nunha entrevista en publico.es.\nPodemos tamén podería perder outro socio, Equo. A dirección dos ecoloxistas convocou unha consulta entre os afiliados, unha votación que cuestiona o seu deputado López de Uralde. Di que está controlada polos afíns a Errejón e que el quedará en Unidas Podemos aínda que as bases decidan outra cousa.\nOs de Iglesias tamén teñen outra fronte aberta en Andalucía. A líder de Podemos na comunidade avoga por presentarse con outra marca, Adelante Andalucía, e pide autonomía no Congreso, demandas que rexeita a central de Madrid.\n"Creo que os militantes de Podemos Andalucía teñen bastante claro cal é o espazo político polo que apostan. Pero todo o mundo é adulto para tomar as súas propias decisións", declaraba Iglesias a publico.es, onde tamén asegurou que Teresa Rodríguez nunca lle comunicou as súas reivindicacións.\nA OCU sinala a Galicia como o lugar onde máis barato é facer a compra


Galicia, unha comunidade ben situada para afrontar os desafíos das tecnoloxías intelixentes\nExpertos tecnolóxicos impulsan a implantación de tecnoloxías e intelixencia artificial no tecido empresarial\nA IA destruirá 75 millóns de empregos en dous anos pero creará outros 130 millóns\nSantiago de Compostela, 29 de outubro de 2019.\nO Foro Tecnolóxico concentrou a medio centenar de asistentes na sede do Edificio CEA (Centro de Estudos Avanzados), en Santiago de Compostela, para trasladar a importancia da implantación de tecnoloxías nas empresas e entidades públicas.\nA incorporación destas novas ferramentas permitiralles mellorar a calidade dos seus productos e servizos, os seus procesos de producción ou xestión, incluso os seus modelos de negocio, sempre que a incorporación destas tecnoloxías, ademais da redución de custes, implique introducir a cultura da innovación entre os seus equipos.\nGalicia é unha das Comunidades ben situadas para afrontar os desafíos da revolución tecnolóxica. Conta con numerosos investigadores na materia, un centro de I+D específico, o CITIUS e ten unha rede de centros tecnolóxicos con dilatada experiencia na integración de solucións baseadas nas tecnoloxías intelixentes.\nAdemais, Galicia dispón dun tecido productivo sensible ao valor estratéxico que supoñen estas ferramentas, anque tamén é certo que aínda debe dar pasos adiante. A administración autonómica tamén comeza tomar medidas importantes si ben debe acelerar o ritmo de implantación tecnolóxica.\nUn dos aspectos máis polémicos abordados na xornada foi o impacto da intelixencia artificial na creación e destrución de postos de traballo.\nSenen Barro, un dos directores deste foro e catedrático de Computación e Intelixencia Artificial da USC, considera que "Sen dúbida a automatización intelixente vai eliminar postos de traballo e ao tempo vai crear outros. O problema é que quenes perdan o seu emprego debido á automatización non serán en xeral as persoas que asumirán os novos postos de traballo creados ao fío das TIC e, en particular, das Tecnoloxías Intelixentes".\nSon moitos os informes e estudios que existen na materia, pero por agora ningún deles parece ser concluínte\nO Foro Económico Mundial estima que dende aquí ao 2022, é dicir, nos vindeiros dous anos, eliminaranse uns 75 millóns de empregos pero de igual maneira tamén anuncia que se crearán máis de 130 millóns da man das tecnoloxías intelixentes.\nO impacto no emprego parece evidente, pero é a economía no seu conxunto a que enfróntase a grandes cambios.\nPara Galicia os retos poden clasificarse en tres:\n1. O educativo, é preciso preparar perfiles profesionais especializados en torno ás Tecnoloxías Intelixentes, o que supón introducilas en todas as etapas educativas e en todas as áreas de coñecemento.\n2. O desenvolvemento de políticas públicas que incentiven o I+D+i e, ao mesmo tempo, será necesaria unha rede de protección social para aqueles que queden excluídos do mercado laboral.\n3. A necesaria adaptación por parte das empresas ás tecnoloxías intelixentes co criterio dunha aposta pola innovación baseada na automatización e non nunha simple redución de custes. É dicir, non trátase de substituír traballadores sino de aumentar o seu valor, aproveitando das persoas o que nos fai diferentes das máquinas.\nO relatorio do serán estivo adicado ao sector Fintech, empresas tecnolóxicas especializadas en actividades financeiras que aportarán valor á banca tradicional.\nA discusión pretende realizar un diagnóstico do sector en Galicia e valorar a viabilidade para configurar o polo Fintech co norte de Portugal.\nNo ámbito Fintech, Galicia é a quinta rexión por número de Fintech creadas.\nNa actualidade o mapa español Fintech recolle un total de 12 empresas e da traballo a unhas 7.500 persoas con perfiles moi especializados: programadores, xestores, marketing dixital...\nEste relatorio foi dirixido polo profesor Luis Otero González, de Economía Financeira e Contabilidade da USC.


AZIZ+CUCHER — Librería Abrente\n“As Formas manifestábanse soamente ao sufrir metamorfoses. Cada forma tiña a súa propia e perfecta distinción sempre e cando mantivese esa particular forma, pero todos sabían que un momento máis tarde podía converterse noutra cousa.\nNo tempo de Europa e Io, o veo da epifanía aínda operaba. O touro muxinte e a vaca tola aparecerían novamente como Deus e Doncela. Pero co paso de xeración en xeración, a metamorfose fíxose máis difícil, e a natureza fatal da realidade, a súa irreversibilidade, máis evidente”\nNo espacio cibernético convertémonos en información, unha corrente numérica que pode ser manipulada e cambiada a vontade. A medida que as posibilidades de dixitalizar a materia ata os niveis máis recónditos se fan cada vez máis reais, o espacio cibernético convértese no noso mundo, xa non é máis unha fantasía distante e allea. Somos agora parte del, en infinita transformación e reconfiguración. O que temos que aceptar é que o resultado destas metamorfoses non sempre pode predicirse ou controlarse con exactitude.\nUnha vez que o corpo e mais a mente se dixitalicen ata o derradeiro átomo e a derradeira fracción de memoria, ¿habemos ser daquela os habitantes dun espacio de razón pura? ¿Haberá lugar para a alma no íntimo intersticio entre hardware e software? Queremos crer que si o haberá, se cadra nun recuncho minúsculo que se resiste á razón e que se mantén teimudamente irracional.\nNestes tempos post-Darwinistas en que adquirimos os medios para dar forma á evolución e re-crear o mundo a vontade, non podemos dotar este novo universo coa razón pura dos díxitos e dos algoritmos. Temos que fornecelo tamén con emocións e cun sentido de todo aquilo que é inescrutábel e que debe ficar no misterio. Un mundo sen misterio seguramente ha ser máis conveniente, pero non terá beleza e poesía tal como as coñecemos.\nAs diversas series que conforman o noso traballo dende 1992 ata hoxe son un intento de crear imaxes que dalgún xeito se enfronten á nosa realidade, aceptando os instrumentos que nos ofrece a tecnoloxía e asemade tratando de atopar unha poesía visual que poida ser fonte de emocións e de misterio.\nRoberto Calasso, As Vodas de Cadmo e Harmonia\nTal como testemuña o parágrafo anterior, nos tempos da antigüididade seica viviamos confortabelmente coa idea da metamorfose. Co avance progresivo das ciencias dende o Renacemento ata o positivismo do século XIX, desaparece a idea dun universo mutábel, substituída por unha realidade fixa e cuantificábel. Sen embargo, nunha nova volta do círculo, parece que hoxe en día, cando aceptamos e celebramos os avances en computación, nanotecnoloxías e enxeñería bioxenética, regresamos a unha visión do mundo que semella mutábel por completo. Ovidio, no primeiro verso das Metamorfoses di “Canto acerca de corpos que cambiaron en varias formas”; a diferencia entre a antigüidade e a nosa era é que namentres os seres de Ovidio se transformaban dunha forma coñecida a outra forma coñecida, nós estamos a punto de transformarnos de formas coñecidas cara a formas descoñecidas.\nCando Breton, no primeiro manifesto surrealista escribe “Creo na futura resolución destes dous estados – aparentemente contradictorios- que son o sono e a realidade nunha especie de realidade absoluta, a surrealidade”, non tiña forma de imaxinar o espacio cibernético do noso tempo e a plasticidade consecuente da dixitalización. Segundo o arquitecto e pensador Marcos Novak, o espacio cibernético (Cyberspace) é o lugar onde “os soños conscientes se atopan cos soños inconscientes, unha paisaxe de maxia racional, de razón mística…”\nAZIZ+CUCHER, Nova Iork 2002


O clima de Canadá depende da tempada actual que prevalece no país e da zona do país en cuestión. É un país enorme e o clima nas partes orientais do país a miúdo pode ser completamente diferente ao das partes occidentais. A diferenza tamén se debe a que Canadá é un país con dúas costas, seis fusos horarios e un terreo que vai dende agradables praias ata montañas nevadas, glaciares e tundra ártica. Isto significa necesariamente que o tempo vai ser diferente en diferentes lugares de Canadá en diferentes momentos da progresión das estacións. Pero, como regra, os turistas deben visitar Canadá cando o tempo sexa agradable para actividades como sendeirismo, piragüismo, kaiak, etc., ou cando o inverno chegue ao país, pero aínda non fai moito frío e aínda se poden practicar deportes de inverno ou actividades aventureiras. disfrutou. Como alternativa, se desexa visitar unha cidade urbana, pode ser máis doado visitar o país en calquera momento. Pero para axudarche a tomar decisión sobre cando é o mellor momento para visitar Canadá, aquí tes unha guía meteorolóxica completa para Canadá.\nTempo canadense en todas as rexións\nO clima nas diferentes cidades e rexións de Canadá depende do tipo de condicións climáticas e temperaturas que eses lugares experimentan ao longo do ano. Lonxe de ser frío e nevado en todas partes, o clima de Canadá depende das diversas paisaxes que se atopan no país.\nCidades como Vancouver e Victoria experimentan climas oceánicos mentres bordean o Mediterráneo e así conseguen veráns secos. Ottawa, Montreal e Toronto tamén o teñen veráns cálidos e os invernos de Vancouver son bastante suaves en comparación con outras grandes cidades de Canadá.\nRexións montañosas como Columbia Británica conteñen áreas con altitudes diferentes e variadas o que significa que as temperaturas e as condicións climáticas en diferentes cidades montañosas poden diferir. Por exemplo, chegando xusto despois das zonas máis cálidas de Vancouver e Kamloops, os pasos de montaña do sur de Columbia Británica sorprenden á xente co seu Clima subártico ou subalpino. Con todo, costeira da Columbia Británica ten fortes choivas pero veráns e invernos moderados.\nRexións do interior como o sur de Ontario e Quebec experimentan un clima continental. Os veráns son cálidos e húmidos e os invernos fríos e nevados.\nCentro de Canadá Norte de Canadá, por suposto, experiencia climas árticos e subárticos áridos nos seus Tundra coma terreos. As condicións climáticas son a miúdo severas aquí, con veráns moi breves, por iso non son as rexións máis densamente poboadas de Canadá.\nTempo canadense en diferentes estacións\nO tipo de tempo que experimentan as distintas zonas de Canadá tamén depende da estación que se está a desenvolver actualmente no país. Canadá ten catro estacións ben definidas: primavera, verán, outono e inverno.\nInverno en Canadá\nOs invernos en Canadá son fríos en todo o país, aínda que existen variacións dependendo das latitudes e dos terreos. Cidades costeiras como Vancouver teñen invernos máis suaves con temperaturas de ata 4 graos centígrados mentres que en calquera outro lugar as temperaturas baixan de cero. En terras planas como Montreal, Toronto e Ottawa as temperaturas baixan ao redor de -20 graos centígrados. É o Non obstante, as rexións do norte de Canadá teñen os invernos máis abultantes e duros. A estación invernal en Canadá dura desde os meses de decembro ata o mes de febreiro, ás veces incluso marzo. Se non che importa o clima frío e queres gozar dos deportes de inverno e de moitos festivais de inverno que Canadá ten para ofrecer, entón debes visitar o país a finais de novembro ou decembro.\nPrimavera en Canadá\nA primavera en Canadá dura de marzo a maio, aínda que chega durante o mes de febreiro ás rexións costeiras occidentais e moitas outras rexións só a ven despois de abril. O as temperaturas por fin comezan a subir por riba de cero nestes meses, chegando ata os 10 graos centígrados. En lugares como Alberta e rexións de gran altitude como Banff e Whistler aínda están bastante frías pero en calquera outro lugar só fai frío. Os turistas que visitan o país de rexións con climas máis cálidos son os que o fan especialmente frío, pero é a estación que experimenta o tempo máis agradable en Canadá doutro xeito e, polo tanto, é un bo momento para que os turistas visiten o país, especialmente o mes de maio. É o mellor momento para ir a parques nacionais, lagos e vales e gozar de actividades recreativas ao aire libre como a pesca, golf, sendeirismo, piragüismo, campamentos, etc. estación migratoria para as aves.\nVerán en Canadá\nO verán en Canadá dura dos meses de xullo a agosto e é o temporada alta en Canadá co temperaturas máis cálidas que experimenta o país ao longo do ano. Toronto experimenta temperaturas máis altas mentres que Vancouver e outras rexións temperadas experimentan temperaturas algo máis baixas e o tempo comeza a arrefriarse a finais de agosto. Pero se non, é perfecto en case todas partes de Canadá durante estes meses e é por iso que é a tempada estival durante a que o maior número de turistas acoden a Canadá. Hai moitas cousas que podes facer en Canadá durante o verán como andar en bicicleta, practicar deportes acuáticos, acampar, etc. Podes visitar lugares como as Cataratas do Niágara, as Montañas Rocosas, os parques nacionais e as cidades de Toronto e Montreal.\nDe setembro a outubro é o outono en Canadá, tamén coñecido como Verán indio. A temperatura comeza a baixar en diferentes graos despois dos meses de verán, especialmente facendo que as tardes fagan frío, pero se non, o tempo é agradable con follas crocantes que caen por todas partes. É un bo momento para visitar o país se quere evitar a multitude de turistas presentes no verán e tamén experimentar un clima agradable antes de que entre o frío do inverno. Aínda pode facer sendeirismo, ir a destinos turísticos como as Cataratas do Niágara e certos parques nacionais, visite pequenas e pintorescas cidades canadenses ou as cidades de Quebec e Montreal.\nSe estás a visitar Canadá, solicita a exención de visa eTA de Canadá en liña aquí mesmo.\nSe precisa axuda ou precisa aclaracións, póñase en contacto co noso Helpdesk para apoio e orientación.


Avanzan a bo ritmo as obras de acondicionamento e humanización do nó de Sanguiñeda — Xornal21\nAvanzan a bo ritmo as obras de acondicionamento e humanización do nó de Sanguiñeda\nEste mes quedarán rematados os traballos na Rúa Progreso para continuar pola rotonda da Costilleta.\nEsta mañá realizouse unha visita ás obras de acondicionamento e humanización do nó de Sanguiñeda entre as estradas N-120 e a N-550 na que estiveron presentes o Delegado Territorial da Xunta de Galicia en Vigo, Ignacio López-Chaves, o Xefe Territorial de Infraestruturas e Vivenda en Pontevedra, José Luis Díez, a alcaldesa de Mos, Nidia Arévalo, e o concelleiro de Vías e Obras, Luis Alonso.\nOs traballos avanzan a bo ritmo e conforme aos prazos establecidos, de xeito que neste presense mes de marzo rematarase íntegramente a humanización da Rúa Progreso para pasar a continuación a iniciar labores dentro da propia rotonda da Costilleta.\nOs traballos comezaron a principios de ano na devandita Rúa Progreso coa resolución do saneamento separativo de acometida de canalizacións separadas para as auguas pluviais e fecais, coa instalación da tubería para o abastecemento de auga potable e coa execución dunha tubería que atravesa a Rúa Progreso por completo e que permite separar o saneamento de augas pluviais e fecais.\nA de acondicionamento e humanización do nó de Sanguiñeda trátase dunha das obras máis importantes da presente lexislatura no Concello de Mos. Sobre a mesma a rexedora local mosense, Nidia Arévalo, declaraba hoxe que “tratábase dunha obra enormemente demandada pola veciñanza, polo que dende o equipo de goberno celebramos que sexa por fin unha realidade e agradecemos o apoio da Xunta de Galicia, xa que un proxecto de tal envergadura non sería posible sen contar con financiación autonómica”.\nEste proxecto de acondicionamento e humanización do nó de Sanguiñeda é posible grazas ao convenio de colaboración asinado entre o Concello de Mos e a Xunta de Galicia a través da Axencia Galega de Infraestruturas, que financia íntegramente a obra cun investimento que ascende a algo máis de 1 millón de euros. Este convenio terá vixencia ata finais do ano 2019.\nO acondicionamento do nó de Sanguiñeda abrangue o tramo entre as estradas N-120 e a N-550. Esta mellora nace da necesidade, por parte do Concello de Mos, de adoptar medidas para a humanización e a mellora da accesibilidade dos peóns no nó de Sanguiñeda, polo que solicitou a colaboración do Goberno galego para a súa urbanización. Esta vía de titularidade local sitúase entre a Autovía A-55 e a estrada N-550, na zona limítrofe entre os municipios de Mos e Porriño, e conta cun tráfico importante de acceso aos núcleos próximos.


A mudanza climática está ameazando os antigos monumentos gregos, entre eles a Acrópole | Ollaparo off\nEuropa, Medio ambiente\t— 26 Xuño, 2019 at 10:13 a.m.\nA mudanza climática está ameazando os antigos monumentos gregos, entre eles a Acrópole, un dos sítios arqueolóxicos mais visitados do mundo, afirmaran cientistas.\nA polución do ar e a chuva ácida están corroendo os mármores, encanto fenómenos climáticos extremos, como secas ou chuvas torrenciais, levaran muros e templos antigos a desenvolver problemas estruturais.\nEmbora a colina da Acrópole, onde fica o Partenon, sejxa probavbelmente o sítio arqueológxico mais bem preservado da Grécia, hai sinais de que a mudançza climática ven afetando cada vez mais os monumentos que fican no morro.\n“As paredes da cidade (antiga) teñen mais erosión do que no pasado”, dixo à Reuters a secretária xeral do Ministério da Cultura da Grécia, Maria Vlazaki.\nO templo do Parthenon na rocha da Acrópole, localizado no corazón de Atenas, remonta ao período clásico da antiguidade – o século 5 aC.\nDurante décadas, ten habido esforzos para preservar e protexer a Acrópole e seus monumentos, unha operación que foi acelerada desde meados da década de 1970. Mas o país ten centenas, se non millares, de sítios arqueolóxicos expostos.\n“Todos os anos, temos mais casos … Damos mais diñeiro, diñeiro inesperado para protexer as murallas das cidades (antigas) que non tiñan problemas antes, para protexer a área costeira”, di Vlazaki.\nA área mais ampla de Atenas foi duramente atinxida por inundacións e incendios florestais na última década. Un incêendio florestal de 2007 na península do Peloponeso ameazou destruir os templos e estádios da antiga Olimpia, berzo dos Xogos Olímpicos.\nChristos Zerefos, profesor da Academia de Atenas, di que os eventos climáticos extremos tornaranse mais freqüentes e as súbitas oscilacións de períodos de enchentes à seca están desestabilizando os monumentos.\nFalando à marxe dunha conferencia sobre mudanza climática e heranza cultural, Zerefos afirmou à Reuters que a Grécia precisaba de un abrigo mellor para seus monumentos e un sistema de monitoramento que axudaria a fornecer proteción extra en caso de condicións climáticas extremas.\nTags Acrópole Arqueoloxía Atenas Grecia Mudanza do clima Patrimonio


A Deputación destina 200,000€ para atender necesiddes basicas de Asociacións de atención primaria e comedores sociais da provincia. | VGO MAgazine\nA Deputación destina 200,000€ para atender necesiddes basicas de Asociacións de atención primaria e comedores sociais da provincia.\nA xunta de goberno da Deputación de Pontevedra aprobou hoxe destinar 200.000 euros a asociacións de Atención Primaria e Comedores Sociais da provincia.\nO presidente, Rafael Louzán, indicou que se cumpría así o compromiso adquirido pola institución provincial con 32 entidades da provincia no curso dunha xuntanza celebrada o pasado mes de febreiro.\nA axuda da Deputación irá destinada a atender necesidades básicas das familias e dos comedores sociais que, nos últimos meses, viron multiplicada por cinco a súa asistencia. No vindeiro pleno da Corporación Provincial aprobaráse unha modificación de crédito nos presupuestos con este fin.\nO pasado ano beneficiáronse destas axudas 24 entidades, que recibiron unha achega global de 176.520 euros. Nos últimos tres anos, as mencionadas axudas ascenderon a preto de 400.000 euros e beneficiaron a unha trintena de colectivos.\nLouzán destacou o compromiso da Deputación para apoiar a entidades que cada día <desempeñan unha encomiable labor para paliar, na medida do posible, un problema tan serio como é o das carencias alimentarias das familias>.


O PP esixe a implantación inmediata dos transbordos gratuítos e a gratuidade para menores, parados, xubilados e persoas con escasos recursos - Grupo Municipal Partido Popular de Lugo\nO PP esixe a implantación inmediata dos transbordos gratuítos e a gratuidade para menores, parados, xubilados e persoas con escasos recursos\nBy PP2 Xuño, 2021Transporte urbano\nOs populares ven imprescindible que Rubén Arroxo dea luz verde ao cambio de autobús de xeito gratuíto xa que as novas liñas realizan percorrido máis curtos e os usuarios habituais do transporte urbano teñen que cambiar agora de bus para realizar os mesmos percorridos que facían ata hai uns días\nO primeiro día de funcionamento das novas liñas de bus urbano xerou numerosas queixas entre os lucenses que, pese a que as viaxes foron de balde, xa botaron contas do que lles custarán a partir de agora os seus desprazamentos no transporte público lucense.\nOs populares recolleron numerosas queixas de veciños e veciñas que lle trasladaron o seu malestar polos novos traxectos que realiza o bus urbano, xa que, en moitos casos teñen que reorganizar os seus desprazamentos “de cero” xa que non recibiron comunicación oficial por parte do Concello de Lugo sobre os novos traxectos. “Vemos como moitas das queixas se centra no total descoñecemento das novas rutas. Hai veciños que non recibiron información algunha, mentres outros viron como nos seus buzóns apareceu unha carta coa foto de Rubén Arroxo”, lamenta.\nOs concelleiros populares comprobaron en primeira persoa o malestar dos lucenses, xa que esta mesma mañá realizou diferentes percorridos nas liñas de bus urbano para constatar as queixas. Neste senso, viu como hai veciños que viven na zona norte e que traballan no barrio da Ponte, que antes unicamente precisaban dun bus (a antiga liña 2) pero que agora teñen que coller dous ou tres liñas diferentes, en función da zona na que vivan.\nEsta situación provocou moito malestar entre os cidadáns, xa que moitos viron como pasaron de pagar 64 céntimos (tendo en conta o viaxe ordinaria, pero cos bonos o custe sería de 45 céntimos) a pagar 1,92€ (0,10€ no caso de estar bonificada a viaxe). “Falamos de que un lucense que viva en Albeiros e traballe na Ponte ou queira ir ao cemiterio pasará a pagar o dobre en cada viaxe”, criticou.\nNeste senso, Ameijide recorda o acordo plenario de xaneiro deste ano, a instancia do Partido Popular, polo que se aprobaron os transbordo gratuítos e a gratuidade do servizo para menores, parados, xubilados e persoas con escasos recursos. Un acordo que tivo os votos a favor de Rubén Arroxo. “Non entendemos os motivos de non aplicar esta medida. Non ten explicación posible”, lamentou o popular.\nOs concelleiros populares comprobaron as queixas chegadas por parte de veciños de Albeiros que traballan no barrio da Ponte ou que van ata o cemiterio.\nOs populares colleron a liña 12 na rúa Fisterra e baixaron na Ronda da Muralla (na parada de Obras Públicas). Alí fixeron transbordo cun bus que os levou ata Ramón Ferreiro(neste caso a liña 6), zona na que pasa a liña 10 (que vai ata o cemiterio). A sorpresa para os populares é que se cobrou por todos os transbordos que realizaron.\nNo caso de ter unha tarxeta do bus 19 céntimos (10 se está bonificada), pero se o usuario non ten tarxeta do bus ten que sacar un novo billete. Deste xeito, un veciño da rúa Fisterra que queira ir a barrio da Ponte e non teña tarxeta paga 1,92€.\nSe o transbordo fose gratuíto o custe sería de 0,64€.\nSen transbordo gratuíto o custe foi de 1,92€.


Asignatura (*) Deseño de Niveis Código 730529013\nDescrición xeral Nesta asignatura aprenderase a deseñar os niveis dun videoxogo. Estudarase como crear a estrutura espacial do mapa de cada nivel, a situar todos os elementos interactivos e non interactivos cos que o xogador se pode atopar; e a definir os obxectivos e o fluxo de xogo para que resulte interesante e atractivo.\nPlan de continxencia 1. Modificacións nos contidos Non se realizarán cambios. 2. Metodoloxías Mantéñense todas as metodoloxías docentes modificando únicamente o seu carácter presencial. *Metodoloxías docentes que se manteñen Todas *Metodoloxías docentes que se modifican Ningunha. 3. Mecanismos de atención personalizada ao alumnado - Moodle, Teams, Correo electrónico: Atención semanal das mensaxes directas ou mensaxes recibidos e titorías concertadas (dentro do tempo de titorías dispoñible polos docentes). - Utilizarase Teams como principal plataforma para a comunicación telepresencial e interactiva cos alumnos. 4. Modificacións na avaliación Non se realizarán cambios *Observacións de avaliación: Ningunha. 5. Modificacións da bibliografía ou webgrafía Non se realizarán cambios, xa ispoñen de todo o material de traballo en Moodle.


Tres casos de éxito de renovación de cubertas de tella en edificios históricos mediante o Verea System – Tejas Verea\nRehabilitación Verea Verea System Tejas Verea\t3 Xuño, 2020\nAnalizamos a rehabilitación das cubertas de tres edificios históricos españois mediante o noso sistema de instalación Verea System. Trátase do mosteiro de Santa Cristina en Parada de Sil (Ourense), o Palacio Real de Valladolid e o templo visigodo de Santa Comba de Bande (Ourense).\nO mosteiro benedictino de Santa Cristina (Parada de Sil – Ourense), cuxo orixe data do século X, foi sometido a unha profunda actuación de rehabilación no ano 2018, labores que incluíron entre outras, a reparación total das súas cubertas cunha superficie aproximada de 650 m2.\nA estrutura de cuberta estaba formada por tella cerámica colocada sobre un forxado de ripia, e adoecía de problemas tales como filtracións de auga e esvaramento de tellas. De acordo co DIT 590 R/18 de Tellas Verea, a solución realizouse colocando unha placa ondulada impermeabilizante lixeira, sobre a que se fixou mecanicamente e en seco tella de 45×20 acabado rústico. A solución garante a microventilación de toda a cuberta grazas á entrada de aire polo beirado e a súa saída mediante o sistema de cumbrera ventilada contemplado no propio DIT.\nDurante o ano 2019 levaron a cabo os labores de rehabilitación de tres faldones da zona nordés do Palacio Real de Valladolid, residencia oficial dos Reyes de España no século XVII e actualmente sede da Subinspección Xeral do Ministerio de Defensa.\nEstas zonas estaban moi afectadas polas filtracións de auga, polo que se procedeu a retíraa da cubrición cerámica antiga e da placa impermeabilizante asfáltica, moi deteriorada e en moitos casos desgarrada na zona de ancoraxe.\nA continuación, e dada a irregularidade do forxado de cuberta, aplicouse un formigón lixeiro de nivelación, sobre o que posteriormente se colocou un illamento ríxido tipo XPS e unha capa impermeabilizante asfáltica.\nPara a colocación da tella cerámica vermella seguíronse as indicacións do DIT 590 R/18, mediante unha fixación mecánica de todas as tellas, con especial atención ás tellas de beirado que se aparafusaron integramente a un soporte especialmente deseñado para este propósito e incluído no sistema. A cumbrera e limatesa executáronse mediante un perfil metálico sobre o que de novo aparafusáronse as tellas de cumbrera (que xa veñen pretaladradas de fábrica), garantindo a impermeabilidad e ventilación mediante a colocación dunha lámina impermeable transpirable baixo mencionado perfil, así como cuñas cerámicas.\nO templo visigodo de Santa Comba de Bande (Ourense) data do século VII. No ano 2016 realizouse unha rehabilitación integral da súa cuberta (uns 200 m2), co obxectivo de solucionar os problemas de humidades, filtracións de auga e caída de restos de tellas antigas desconchadas polos efectos da xeada.\nComo primeiro paso da actuación procedeuse a retirar a cobertura cerámica na súa totalidade, así como as placas de fibrocemento, que ademais de estar danadas contiñan amianto. Estas placas substituíronse por unhas novas (cuxa fabricación se realizan sen amianto desde 2002), e sobre elas procedeuse á colocación de tella curva cerámica Verea cor Xacobea, seguindo as indicacións do Verea System ( DIT 622/16). Para asegurar que todas as pezas da cuberta quedasen fixadas e evitar posibles esvaramentos das mesmas, todas as tellas de beirado fixáronse mecanicamente á placa ondulada, asegurando o resto á placa de fibrocemento con gacho de aceiro inoxidable e escuma de poliuretano. Do mesmo xeito, a cumbrera executouse tamén cunha solución en seco, aparafusando as tellas de cumbrera a un perfil metálico autonivelante, o que garante á correcta ventilación da cuberta mediante a entrada de aire pola zona de beirado e a súa saída pola cumbrera, mediante o “efecto cheminea”.\nPodes ler o artigo técnico completo elaborado pola web de arquitectura Tectónica sobre estas tres renovacións de cubertas aquí.


A directora xeral de Xuventude, Participación e Voluntariado, Cecilia Vázquez, visitou a lonxa do municipio pontevedrés con participantes nesta iniciativa\nUn grupo de 15 persoas de entre 14 e 18 anos de idade coñeceron mellor a realidade laboral con estancias-visitas en distintas empresas da zona\nO obxectivo deste programa é poñer a disposición da xente nova unha ferramenta que lle facilite ou clarifique a toma de decisións de cara á súa futura traxectoria formativa e profesional\nA directora xeral de Xuventude, Participación e Voluntariado da Xunta de Galicia, Cecilia Vázquez, acompañou hoxe aos participantes no proxecto promovido polo Concello de Cambados no marco do programa ‘Deseñando o teu futuro’ nunha visita á lonxa deste municipio pontevedrés. O proxecto permitiu que un grupo de 15 mozos e mozas con idades comprendidas entre os 14 e 18 anos se achegaran á realidade do ámbito laboral con estancias-visitas en distintas empresas da zona.\nA iniciativa, cun orzamento de 2.580 euros, contou coa colaboración do IES Ramón Cabanillas, o IES Francisco Asorey e a entidade Cambados Zona Centro. As estancias-visitas tiveron unha duración de doce días, cunha xornada diaria de catro horas e durante as que coñeceron varios proxectos empresariais en diversos sectores: agricultura, gandería, silvicultura e pesca; educación, comercio ao por maior e ao por menor; e actividades artísticas, recreativas e de tempo libre.\nAsí, desde o 18 de agosto e ata a xornada de hoxe os participantes coñeceron de primeira man varios proxectos empresariais, en concreto: Horsal, SCG, a Asociación Cultural Mulleres do Mar de Cambados (Guimatur), Bodegas Martín Codax, SAV, Bodegas Paco e Lola Deportes Piñeiro. Tamén tiveron a opción de comprobar de primeira man como é o funcionamento e a xestión da escola infantil municipal.\nCecilia Vázquez sinalou que no marco de ‘Deseñando o teu futuro’ no 2017 se financian 25 proxectos presentados por concellos e entidades sen ánimo de lucro, que facilitarán que un total de 358 mozos e mozas realicen estadías-visitas en empresas.“Esta iniciativa ofrécelle á xente nova alternativas para aprender, fomenta o seu autocoñecemento e os motiva no seu proceso de formación e actualización de competencias e habilidades”, apuntou.\nNeste sentido, a directora xeral engadiu que “este programa ofrece unha plataforma para que os mozos e mozas adquiran coñecementos e habilidades que axudan a completar o seu desenvolvemento persoal e futura formación académica e profesional” . Así mesmo, engadiu que “a finalidade deste programa é ofrecer á mocidade unha experiencia de educación non formal e poñer a súa disposición unha ferramenta que lle facilite e clarifique a toma de decisión do seu futuro perfil profesional, para que coñezan a realidade da empresa previamente a decidir a súa traxectoria formativa profesional”.\nAs estadías-visitas en empresas teñen unha duración mínima de cinco días e máxima de quince días hábiles e se establece unha xornada mínima diaria de catro horas. o número máximo de mozos participantes por proxecto non pode exceder de 15.\nA cantidade subvencionable a cada entidade e concello ou agrupación de concellos se calcula a razón de 6 euros por participante e día para cubrir os gastos de manutención e desprazamento


Created: 11 Marzo 2008 11 Marzo 2008\nMostra do Encaixe 2008\n4.3928571428571 1 1 1 1 1 Rating 4.39 (28 Votes)\nCarta de Sergio Caamaño aos veciños do Concello\nEstimado veciño/a, un ano máis, e sempre en Semana Santa, o Concello de Camariñas celebra a Mostra do Encaixe. Así, dende o mércores ata o domingo, palilleiras, deseñadores e outros artesáns regálannos a súa arte baixo o son do doce repenicar dos palillos.Este ano organizamos unha mostra aberta, recollendo todo tipo de suxestións por parte das propias palilleiras, do sector hosteleiro e das asociacións. De entre estas ideas e das nosas propias atopamos as seguintes novidades na XVIII Mostra do Encaixe:\nCurso de técnicas de remate de encaixes europeos.\nAplicación do encaixe de Camariñas nas diversas artesanías.\nNoites culturais na Casa de Pedra con música e teatro.\nVisitas guiadas pola costa.\nDegustación dos productos da nosa ría nos establecementos co distintivo da Mostra.\nInvitación a tódolos veciños do Concello á Mostra.\nCon respecto a esta última novidade temos que comentarlle que se tomou a decisión de convidar a tódolos veciños do noso Concello a entrar de forma gratuíta á Mostra do Encaixe. Como somos máis de 6000 habitantes optouse por facer unha distribución de forma organizada. Con esta carta achégase unha invitación co día no que pode entrar de forma gratuíta na Mostra.\nSen máis, e agradecendo de antemán a súa presencia na XVIII Mostra do Encaixe, reciba un cordial saúdo.\nCamariñas, a 10 de marzo do 2008.\nConcelleiro Delegado da Mostra do Encaixe\n0 # duquesa 11/03/2008 18:42\nEso e un gran acerto unha moi boa cousa.\n0 # soraya 11/03/2008 22:14\nbueno un detalliño e un detalliño\n0 # billy 11/03/2008 22:25\npois eso si k é unha novedade e mui ben certa para k todos os camariñans poidamos entrar de balde po lo menos un dia, VIVA DIEGO¡¡¡¡¡¡¡¡¡\n0 # pepe rey 12/03/2008 00:52\nEsto chamase un cambio,custeu pero chejeu\nAxudas para os traballadores\nRecheo de area en Lingunde


Soldados da Brilat parten ao Líbano para "vixiar que se cumpren os acordos de paz"\nEuropa Press 17 noviembre 2018 20:33 h.\nSaída dos soldados da Brilat. BRILAT\nParticiparán nun continxente multinacional da Onu xunto a tropas de Nepal, Indonesia, India, Serbia, Brasil e O Salvador\nDecenas de soldados da Brigada Galicia VII, coñecida como a Brilat, partiron este sábado desde Santiago con destino ao sueste do Líbano, onde participarán nun continxente multinacional de Nacións Unidas (Onu) para "vixiar que se cumpren os acordos de paz" na fronteira con Israel.\nAsí o explicou o xeneral xefe da Brilat, Antonio Romero Losada, quen, en declaracións aos medios momentos antes do embarque no Aeroporto de Lavacolla, indicou que a Brigada Multinacional Libre Hidalgo, da cal estará ao mando, estará formada por 3.500 "cascos azuis" distribuídos en catro batallóns: España, Nepal, Indonesia e India.\nDeste xeito, por parte de España serán uns 600 efectivos en total, dos cales "practicamente 500 e moito" serán da brigada galega, segundo explicou. Así mesmo, na parte española integraranse tamén patrullas de Serbia, O Salvador e Brasil.\nO voo que partiu este sábado desde Santiago é o segundo da Brilat con este destino. "Aínda queda outro máis", apuntou Romeu Losada.\nAlí, ademais da misión da Onu, efectuarán tarefas de "observación, patrulla e todo o que é contacto co exército libanés", ao cal ofrecerán "instrución e ensino" no seu despregamento no sector, segundo asegurou o xeneral xefe.\nAdemais, o continxente no que se integrará a brigada galega asistirá ao Goberno do Líbano para que poida exercer a súa autoridade na zona e apoiará e protexerá a poboación civil contra calquera tipo de violencia.\n"SEIS MESES". "Seis meses imos estar alí, volveremos en maio se Deus quere", apuntou, preguntado sobre a duración deste operativo. No momento previo ao embarque, os soldados despedíanse das súas familias entre bágoas.\n"Van ser seis meses sen velo, claro que é duro", manifestaba a muller dun deles, quen se mostraba "triste" pero "contento" á vez por "cumprir a misión" que lle foi encomendada á Brilat.\nOs pais e irmáns doutro patrulla, a quen apenas soltaban con longos bicos e abrazos, dixeron estar "nerviosos" pola tarefa que vai desempeñar en Líbano. "Claro que non podemos estar tranquilos, pero é o que hai. Esperemos que lles vaia moi ben", resolveron.\nEsta misión nace como froito da Resolución 1.701 do Consello de Seguridade da ONU do 11 de agosto de 2006 pola que se despregou a Brigada Multinacional Libre Hidalgo. Ademais, máis efectivos da Brilat partirán ao longo desta semana para liderar outra operación en Mali.\nSoldados da Brilat parten ao Líbano para "vixiar que se cumpren os...\nDos personas, graves por la acumulación de mónoxido de carbono en su vivienda\nAlerta naranja en el litoral de Pontevedra y A Coruña por olas de hasta seis metros


Igrexa de San Mamede de Rois | Terras de Iria\nIgrexa de San Mamede de Rois\nEstás en: Inicio / Items / Que visitar, Outras edificacións relixiosas / Igrexa de San Mamede de Rois\nO actual edificio é de cruz latina.\nA fachada ten a particularidade de que é a única entre as igrexas deste concello na que a torre campanario empeza dende o chan, separada a case dous metros da parede, formando un pórtico.\nTen tres interesantes retablos. O máis antigo é o retablo da virxe do Rosario. Hai un cadro lenzo de grandes dimensións no que se representa a virxe sentada co neno Xesús sobre o xeonllo dereito.\n15862 San Mamede A Coruña


Re: [terminoloxia] socket\ndamufo Fri, 13 Mar 2009 12:16:37 +0100 (CET)\nTomás Teijeiro Campo escribiu:\nSocket     (36xKDE + 8xGNOME + 2xSUSE) = 46\nConectador (11xGNOME) = 11\nConexión   (KDE) = 1\nO glosario de Mancomun recomenda "conectador" e o de Trasno "socket".\nsocket non parece galego, conectador si. eu tiraría por conectador.\nEu penso que é unha palabra bastante técnica, e que ó usuario normal non se lle presentará moi a miúdo, polo que apostaría pola tradución máis fácil de entender polas persoas máis especializadas, que sen dúbida é "socket".\nPolo tanto optas pola non tradución.\nEu prefiro traducir, xa que se seguimos ese criterio implica que o galego non ten linguaxe técnico, polo "linguaxe técnico galego" = "linguaxe técnico inglés".\nHome, eu tampouco diría que opto pola non tradución, eu referíame a este caso concreto, pois non me soa de ver traducido socket en ningún idioma,\nen francés por exemplo\ne portuges do brasil\nNeste ultimo caso o que fan é adaptalo a súa lingua.\nCalquera destas dúas opcións váleme (e ollo, é miña opinión) o que non me vale é converter cada vez máis en irregular o galego, eu polo menos intento en non contribuir a iso. Se queres explícoche o motivo.\nademais de que penso que ninguén comprendería o significado de 'conectador'.\nTodo o mundo ten a capacidade de aprender, non? Se nos dicionarios só puxesen os termos que todo o mundo sabe, penso que as 1000 palabras do sr maurer sobrarían.\nNos casos nos que a tradución permita seguir comprendendo\no significado por suposto que aposto pola tradución.\nSe alguén aprendeu o que é socket é ou ben porque alguén optou por non traducilo ou porque leu a documentación en ingles. E por suposto, sempre hai glosarios que teñen o termo orixe e a tradución. Pensas que os que escriben os texto en ingles, mudan un termo a galego porque un galego non o vai entender? e ollo non quero parecer radical so expreso miña opinión. Ou cando un escribe unha documentación e emprega un termo vai usar outro menos axeitado porque haxa quen non o entenda? este razoamento pareceme moi pobre, hai dicionarios, glosarios... Insisto, a miña é unha opinión máis e respecto todas (aínda que non as comparta).\n[terminoloxia] socket Leandro Regueiro\nRe: [terminoloxia] socket damufo\nRe: [terminoloxia] socket Tomás Teijeiro Campo\nRe: [terminoloxia] socket Leandro Regueiro\nRe: [terminoloxia] soc... Tomás Teijeiro Campo\nRe: [terminoloxia] soc... Leandro Regueiro\nRe: [terminoloxia]... Miguel Bouzada\nRe: [terminoloxia]... Adrián Chaves Fernández\nRe: [terminoloxia]... Tomás Teijeiro Campo\nRe: [terminoloxia]... Leandro Regueiro\nRe: [terminoloxia]... damufo\nRe: [terminoloxia] socket mvillarino


Coñece o rico patrimonio de Albania, o país ignorado de Europa | Historia de Galicia\nGjirokastra, Sitio do Patrimonio Mundial da UNESCO en Albania / wikipedia\nA Escola Superior de Conservación e Restauración de Bens Culturais de Galicia celebrará este 11 de abril a “Xornada do Patrimonio Cultural Albanés“. Un acto no que pretende visibilizar o importante patrimonio do país máis pobre e máis ignorado da vella Europa.\nAsí, unha ampla delegación de profesores e persoal de institucións albanesas compartirán interesante información do patrimonio do seu país como situación, proxectos ou intervencións concretas.\nAs institucións albanesas participantes son a Universidade das Artes de Tirana, o Instituto Albanés de Arqueoloxía, a Dirección Rexional de Patrimonio Cultural de Vlorë, a Galería Nacional de Artes de Tirana e o Instituto de Monumentos do Ministerio de Cultura.\nNesta xornada profesionais de diversos ámbitos das dúas institucións compartirán a súa visión e experiencias vinculadas á protección do patrimonio cultural albanés. A Escola Superior de Conservación e Restauración de Bens Culturais de Galicia recibiu o ano pasado financiamento para un proxecto Erasmus+ KA107 con Albania. Consulta o programa aquí.\nTemas: AlbaniaEscola Superior de Conservación e Restauración de Bens Culturais de GaliciaTirana\nSeguinte Como é posible que despois de case dez anos siga sen protección un xacemento da Idade do Bronce?\nAnterior 1960, cando unha avalancha de residuos mineiros estivo a piques de arrasar Lousame e Noia


O software pode prexudicar gravemente á súa saúde | colexio profesional de enxeñaría en informática de galicia\nO software pode prexudicar gravemente á súa saúde\nVen, 23/07/2010 - 15:00 — admin\nSoftware Freedom Law Center advirte dos fallos informáticos en aparatos médicos.\nOs fallos do software en aparatos médicos, como marcapasos, van ser unha crecente ameaza para a saúde pública, segundo o informe de Software Freedom Law Center (SFLC) que foi presentado hoxe en Portland (EUA) na Open Source Convention (OSCON).\nO relatorio Killed by Code: Software Transparency in Implantable Medical Devices (Morto polo código: Transparencia de software nos dispositivos médicos implantables) aborda o risco potencialmente mortal dos defectos informáticos nos aparatos médicos implantados nas persoas. O traballo formula a necesidade de que os pacientes e os médicos teñan máis información deses aparatos e de que esixan que leven software de código libre e aberto. A OSCON é unha reunión de expertos en software libre.\n"Os resultados do traballo son importantes para calquera persoa que teña un amigo ou familiar cun marcapasos ou con bombas de insulina" segundo Karen Sandler, director de SFLC. "Necesitamos unha revisión da seguridade do código que se executa nestes aparatos. As autoridades sanitarias deben esixir aos seus fabricantes, o código fonte para a súa revisión e custodia,".\nSegundo SFL, millóns de persoas con condicións crónicas do corazón, epilepsia, diabete, obesidade, e mesmo a depresión depende de implantes, pero o software permanece oculto aos pacientes e os seus médicos. A pesar de que hai casos de fallos críticos por defectos de código fonte, este considérase propiedade exclusiva dos seus fabricantes e case nunca se revisa preventivamente polas autoridades sanitarias.\nEn 2008, a Corte Suprema dos Estados Unidos eliminou a única garantía que tiña o consumidor para demandar por neglixencia na fabricación de partes dun aparato.\nO documento da SFLC pide que se auditar o código fonte dos produtos sanitarios. A investigación indica que a transparencia de software faría os dispositivos menos vulnerables aos hackers maliciosos e brechas de seguridade e á poboación menos vulnerable á neglixencia das empresas que os venden.\nA SFLC recorda graves fallos informáticos acontecidos noutros campos, como en eleccións, na fabricación de coches, nas liñas aéreas comerciais ou nos mercados financeiros. Na súa opinión, estas vulnerabilidades só poden resolverse coa transparencia do software libre.


Feijoo, militante de Galiza? O exemplo da AP-9 - Rosana Pérez Fernández - BNG - Bloque Nacionalista Galego\nFeijoo, militante de Galiza? O exemplo da AP-9\n09 Xan 2017 ás 13:32\nap9galega ap-9 feijoo\nA estas alturas ninguén é capaz de negar que Galiza apareceu politicamente con perfil propio no Congreso após as eleccións de 1996, nas que o nacionalismo galego obtivera representación por primeira vez dende a II República. Durante 20 anos, os partidos políticos con dependencia estatal tiveron que se posicionar sobre asuntos que comprometen o noso futuro como país. E nese período vimos, abraiados, que discurso e voto dos deputados galegos adscritos aos partidos estatais foi, en moitas ocasións, contrario ao das súas organizacións na Galiza. Non estou laiándome de que votasen dun xeito en Santiago e doutro en Madrid ás propostas do BNG. Moito peor, votaron e seguen a votar contra decisións unánimes do Parlamento galego. Dende aquela iniciativa do BNG instando a que o Goberno do Estado asumira o acordo do Parlamento galego de 1995 solicitando a conclusión das autovías en 1998, ata a derradeira iniciativa do BNG instando á transferencia da AP-9, aprobada por toda a Cámara galega. Neses 20 anos, contamos por ducias as veces nas que as carautas se cambiaban sen pudor en función da cor das bancadas onde se sentaran uns ou outros en cada momento, menosprezando os acordos unánimes da representación política de Galiza.\nNin sequera o Goberno Fraga aquí nin o de Aznar en Madrid foron quen de chegar ao límite da desvergoña actual de Rajoy -vetando sen escrúpulos o debate no Congreso dunha lei galega- nin ao límite dun Feijoo que non só carece de peso político, senón que permite que o ministro De la Serna veña aquí a facer gala do menosprezo do Goberno central ás demandas unánimes dos galegos e galegas. O presidente da Xunta presentouse ás últimas eleccións como «militante de Galicia», idea propagandística central tamén no seu discurso de investidura. Vexamos: a súa preocupación reside na conexión de Galiza con Madrid, non na mellora das vías galegas, xa que a día de hoxe non existe alternativa libre de peaxe, segura e factíbel á AP-9.\nEra conselleiro de Política Territorial cando Aznar e o seu vicepresidente Rajoy privatizaron Audasa, momento no que as peaxes comezaron a subir e a calidade dos servizos a baixar. A rendibilidade da AP-9 quedou máis que demostrada despois de que se construíra con cartos públicos, se malvendera despois a Sacyr e esta a Citigroup por un prezo sete veces superior ao que a comprara. Unha vez feita caixa, vólvese vender a outro fondo especulador de EE.UU.\nA rendibilidade para os compradores foi un insulto para os usuarios e usuarias no momento máis duro da crise e, entre o 2003 e o 2011, os seus beneficios superaron os 463 millóns de euros grazas a unha suba do 57 % das peaxes e de reducir en prevención, seguridade, mantemento e servizos.\nFeijoo e o PP son militantes da defensa do privado fronte ao público, de tomar decisións en contra da realidade e das competencias das nacións do Estado, de resolver os problemas das multinacionais amigas e non os das persoas, como volve quedar claro co rescate das autoestradas madrileñas, que tamén pagaremos os galegos. Feijoo é militante do que se decide en Madrid, de xogar un papel político contrario aos dereitos do noso país e de negarse a reclamar as escasas competencias que prevé o noso Estatuto. E por iso acredito, máis ca nunca, nun tempo novo, na alternativa que o BNG representa como un camiño certo de ter representación real e propia para defender os lexítimos intereses dos galegos e galegas.\nArtigo publicado en La Voz de Galicia o 28/12/2016.


Acceso e admisión do Programa de simultaneidade do Grao en Español: Estudos Lingüísticos e Literarios e o Grao en Galego e Portugués: Estudos Lingüísticos e Literarios (2018/2019)\nO programa está pensado para todas aquelas persoas con interese e especial sensibilidade cara aos fenómenos lingüísticos e ás súas manifestacións artísticas na literatura, nomeadamente no mundo hispánico e galego-portugués. Tamén é apropiado para todo aquel alumnado con inquietacións literarias e culturais neses dous espazos.\n5 prazas ofertadas no curso 2018/2019\nO acceso ao programa vén regrado polo Real Decreto 1393/2007 de 29 de outubro sobre a organización do ensino universitario oficial. Aquí indícase que para acceder ás titulacións deste nivel cómpre estar en posesión do título de bacharel ou equivalente e superar as probas de acceso á universidade.\nNon existen probas ou exames especiais para cursar este programa. Porén, é recomendábel (embora non necesariamente imprescindíbel) a existencia dunha certa formación previa no ámbito humanístico ou social, a través do hábito da lectura, o interese polas manifestacións culturais e literarias de expresión inglesa e española e o feito de conceder importancia ao coñecemento de idiomas.


PAe - Convenios subscritos coa Comunidade Autónoma de Canarias\nConvenios subscritos coa Comunidade Autónoma de Canarias\nResolución de 9 de setembro de 2016, da Secretaría de Estado de Administracións Públicas, pola que se publica a Adenda ao Convenio de colaboración coa Comunidade Autónoma de Canarias para a utilización da Oficina de Rexistro Virtual como mecanismo de acceso ao Rexistro Electrónico Común e ao Sistema de Interconexión de Rexistros.\nDescargar disposición no BOE. Adenda-Convenio ORVE\nResolución de 30 de agosto de 2016, da Secretaría de Estado de Administracións Públicas, pola que se publica o Convenio de colaboración coa Comunidade Autónoma de Canarias para a prestación mutua de solucións básicas de administración electrónica.\nDisposición no BOE. Convenio: PMSBAE-Canarias\nResolución de 17 de novembro de 2014, da Secretaría de Estado de Administracións Públicas, pola que se publica o Acordo de prórroga ao Convenio marco coa Comunidade Autónoma de Canarias para a implantación dunha rede de oficinas integradas de atención ao cidadán:\nLexislación en materia de administración electrónica da Comunidade Autónoma de Canarias


"Pensando cos pés", de Noemí Lorenzo, este xoves na Galería de Sargadelos de Ourense\nInicio/Última hora/“Pensando cos pés”, de Noemí Lorenzo, este xoves na Galería de Sargadelos de Ourense\n“Pensando cos pés”, de Noemí Lorenzo, este xoves na Galería de Sargadelos de Ourense\nOs visitantes poderán interactuar e completar a mostra pisando cos seus zapatos unha composición de parede e chan\nO Colexio de Podólogos de Galicia inaugurará este xoves, 7 de setembro, a exposición “Pensando cos pés” na Galería de Sargadelos de Ourense, situada na avenida da Habana número 12. A inauguración está prevista para as 20:30 horas.\nEste proxecto artístico está inspirado nas fotografías da campaña #Selpie, unha iniciativa que se fixo para celebrar os 20 anos da entidade e que está pensada “para informar á cidadanía sobre a figura do podólogo e a importancia de realizar un correcto coidado dos pés”, informan dende o Colexio.\nEstas imaxes da campaña #Selpie foron a base para crear esta mostra, ideada pola artista e doutora en Belas Artes pola Universidade de Vigo, Noemí Lirenzo. Esta artista proxectou as fotografías para crear os debuxos inspirados, eliminando todo o externo das imaxes e centrándose nos pés. Segundo explicou, utilizou de referencia “aquelas fotos nas que aparecían os pés espidos, sen ningún tipo de calzado nin accesorio, para crear debuxos con lápices de cores e grafito”.\nLorenzo sinalou que tamén realizou un conxunto de debuxos en tinta negra, con diferentes visións dun mesmo pé, e tamén rotando sobre si mesmo para estudar a evolución do movemento dende unha visión plana e frontal. Noutro conxunto, a artista pretende amosar as tres dimensións da realidade dos pés: “Este conxunto quere transmitir e pór en valor a importancia das nosas extremidades inferiores”, apuntou.\nA colección presenta unha serie con debuxos en tinta negra.\nPara o cuarto apartado da mostra, Noemí Lorenzo toma como punto de partida outros traballos anteriores, que á súa vez se baseaban na obra do grupo francés Support-Surfaces. É unha peza de parede e chan na que os visitantes poderán completar o traballo deixando a pisada dos seus zapatos mentres pasean pola sala de exposicións. Ademais, a parte da obra que está no muro leva un ritmo de pisadas da propia artista, onde traballou coa diferente carga matérica de tinta na planta dos seus pés.\nNoemí Lorenzo indica que, con excepción da peza que vai do muro ao chan, o resto son traballos de pequeno formato “nun intento de aproximar ao público á intimidade cos pés e coa obra”.\nA exposición poderase visitar ata o 30 de setembro, de luns a venres en horario de 10:00 a 13:30 e 16:30 a 20:00 horas e os sábados de 10:00 a 13:30 horas. A mostra percorrerá a continuación outras cidades galegas.\nNesta obra, a artista deixou as súas propias pegadas.\ncolección colexio de podólogos de galicia exposición galería sargadelos de ourense noemí lorenzo pés selpie


7 cousas cool que ver en Cangas que non son o novo paso de peóns – disquecool\nPor Natalia Dasilva Estilos de Vida 21/12/2018\n7 cousas cool que ver en Cangas que non son o novo paso de peóns\nFábrica de Massó, inspiración para o próximo filme de Guillermo del Toro?\nPlenos municipais que acaban ás pedradas, jodechinchos, bombas en inmobiliarias… ser de Cangas marca, e moito. Hai uns días asistimos ao nacemento dun novo mito nesta emblemática vila da ría de Vigo, núcleo do imaxinario rebelde galego: un paso de cebra de 40 metros, o máis longo de España. Porén, Cangas ten moito máis que ofrecer ca unhas cantas raias (refírome ás do paso de peóns). Máis aló de praias paradisíacas e paisaxes abraiantes, propoñémosche un percorrido por algúns dos lugares máis singulares da capital do “Morraso”.\n1. Antiga fábrica conserveira de Massó\nUna publicación compartida de Ivan Torres (@itorresnunez) el 23 Sep, 2018 a las 1:06 PDT\nO que foi un enorme complexo industrial que contaba con gardería, vivendas para o persoal e ata unha planta de procesado de baleas, representa hoxe a creba do sector conserveiro na comarca. A xoia da coroa é a impoñente fábrica, de estilo modernista e coroada pola torre Massó, que segue a ver pasar un PXOM tras outro sen saber que vai ser dela. Mentres, sobrevive como fogar do botellón. O recomendable é chegar a Massó pola senda costeira de Areamilla, tamén coñecida como a “ruta do colesterol”.\n2. Wells Libros\nUna publicación compartida de Libraría e tenda de cómics (@wellslibros) el 3 Ago, 2018 a las 9:04 PDT\nEsta agradable libraría, situada na praza do Arco (en pleno centro histórico) é un descubrimento para calquera lector, tanto pola súa variada oferta, que inclúe a autores galegos, cómic e manga, como polo persoal atento e entendido que a leva. Un detalle que nos encanta: con cada compra levas como agasallo unha figura de cartón do home invisible de H. G. Wells!\n3. Casa da Xuventude\nSe segues polo casco antigo (ou “calles de atrás” en dialecto “morrasense”), na rúa Real, xusto fronte á igrexa, atoparás a Casa da Xuventude. Este edificio foi sede da casa do Concello e nel viviuse un dos episodios máis escuros e surrealistas da historia recente de Cangas: a caída en desgracia do alcalde Lois Pena, máis coñecido como o “Bochechón”. En 1989, Pena decretou un forte aumento do catastro, o que causou unha violenta revolta que rematou coa Garda Civil desaloxando o concello e repartindo leña polas rúas da vila. A situación chegou a ser tan tensa que Pena xa non podía entrar en Cangas sen que o insultasen ou agredisen. Foi así como xurdiu a primeira xestora municipal da democracia.\n4. La Checa\nUna publicación compartida de Epicureísta (@la_epicureista) el 20 Ene, 2018 a las 6:59 PST\nDespois dunha historia tan intensa, apetece relaxarse un pouco cunha caña ou un descafeinado. Nada mellor que facelo neste bar da rúa Lirio de ambiente hipster relaxado no que as consumicións veñen acompañadas de palomitas e onde se organizan ciclos de cine, sesións vermú e eventos culturais moi interesantes.\nUna publicación compartida de Gary Johnstone (@garycjohnstone) el 9 Dic, 2018 a las 3:36 PST\nNa mesma rúa do Lirio, un pouco máis arriba, está a sala Salasón, onde se organizan algúns dos concertos de jazz, folk e, sobre todo, rock máis potentes das Rías Baixas. Moitos dos grupos que tocaron aquí din que esta sala ten algo especial, o que non podes negar se viches a un cantante melenudo e sen camiseta percorrendo o local no medio dunha canción para subir á barra e botar cervexa sobre o público en estado de éxtase (si, estas cousas pasan).\n6. A Fonte do Galo\nUna publicación compartida de AF ASUMCORDAS (@afasumcordas) el 12 Ago, 2018 a las 2:49 PDT\nA dous pasos da rúa do Lirio atopamos un local emblemático da movida rockeira canguesa, A Fonte do Galo. Amado fogar do licor café e as pipas, un deses bares no que todo acontece a partir da unha da madrugada. Tamén organizan pequenos concertos (de rock, claro), exposicións e pases de documentais.\n7. Rotonda do gordo\nComo punto trash da visita está a “rotonda do gordo”, en referencia á escultura que dá a benvida a Cangas aos visitantes nunha das principais vías de entrada á vila. O feito de que a alguén se lle pasase pola cabeza recibir á xente desta forma déixanos sen palabras. Caben dúas posibilidades, ou ben un funcionario do Concello chegou de resaca despois dunha noite de licor café na Fonte do Galo ou foi alguén de Moaña.\nAnterior6 disqueconsellos para unhas festas de Nadal máis verdes\nSeguinteOs cambios culturais e sociais que chegan en 2019\n21/12/2018 ás 18:14\nUn de Moaña? Non hai esa rivalidade que queres dar a entender. Resulta que ese “gordo” é un dos tantos espallados por Galicia adiante, que é obra de Ramón Conde. Penso que é un orgullo para un concello recibir aos seus visitantes (e veciños de Moaña) cunha obra deste calibre.\nRocío Meira Carrillo di:\n28/12/2018 ás 11:12\nEn Cangas dicimos “calles de arriba” , non “calles de atrás”.


Vieiros: Galiza Hoxe - O blogomillo non morreu, mudouse para as redes sociais\nReportaxe: Evolución da internet galega\nTres anos despois do anunciado pasamento, o número de bitácoras na nosa lingua segue a medrar e a comunidade coordínase arredor da web 2.0.\nM. del Río - 09:30 20/12/2009\nTags: blogomillo Galiza internet redes sociais\nDende que, xa hai máis de tres anos, Xabier Cid anunciase a morte do blogomillo, a comunidade internauta do país mudou, mais segue viva. Aquela estrutura creada arredor das bitácoras evolucionou, como evolucionou a rede en si, e as redes sociais van substituíndo ou, cando menos, complementando, os xa case clásicos blogs.\nNaquel ano 2006 nacía Chuza, a web galega de novas escollidas mediante un control editorial non xerárquico. A partir dese momento, foise convertendo nun punto de encontro para o blogomillo ou, cando menos, para os internautas do país, aínda que non deixou de recibir queixas por sufrir un certo grao de endogamia que, lonxe de diminuír co paso do tempo, foi aumentando. Este ano 2009 superou as 21 mil novas publicadas, fronte ás 18.500 de 2008 e as 16.200 de 2007. Porén, a porcentaxe de informacións enviadas polo grupo de usuarios máis activo -que foi variando co tempo- é cada vez maior. Cada ano fóronse sumando a Chuza aproximadamente unha cifra constante de persoas usuarias, arredor de 1.400.\nA suposta "morte do blogomillo" tampouco é tal, se temos en conta as estatísticas da 'araña' de Blogaliza. No seu último percorrido pola rede atopou 144 novos blogs, que elevan a listaxe do blogomillo até as 8.704 bitácoras. Tamén gozan de boa saúde no que se refire ás actualizacións, con máis de 160 blogs actualizados no último día e case mil na última semana. Pola contra, 5.774 levan máis de seis meses sen actualizar, o que deixaría a cifra de blogs activos en algo menos de tres mil.\nParece evidente que, coa incorporación de cada vez máis poboación á "era dixital", tamén medrará o número de blogs. Porén, nos últimos tempos, novas fórmulas de participación na rede están a compartir espazo coas bitácoras. Por unha banda, as redes sociais están a servir en moitos casos como porta de entrada aos blogs, ou mesmo chegan a substituír a súa función. As que teñen máis uso no país son Facebook, con interface en galego dende xa hai tempo; de Tuenti, na nosa lingua dende hai só unhas semanas, e mais a rede social autóctona, Cabozo. As facilidades que ofrecen para compartir textos, imaxes ou vídeos á nosa rede de contactos instantaneamente superan as que ofrecen os blogs e o seu sistema de comentarios.\nO mesmo acontece cos mini e microblogs, representados por plataformas como Tumblr ou Twitter, e a súa versión galega, Lareta, que permiten publicar todo tipo de contidos dun xeito sinxelo e inmediato. Por unha banda, Tumblr acabouse por converter nunha sorte de bitácora breve e rápida, coa posibilidade de publicar entradas de texto, vídeo, audio ou fotografías e redifundilas dun xeito sinxelo.\nA nivel microblogs, ademais de existir a nosa Lareta, o internacional Twitter ten o galego entre as 20 linguas máis empregadas, segundo un estudo, o que demostraría que existe unha comunidade de usuarios moi activos en Galiza que contan a diario as súas experiencias e achados mediante breves mensaxes de texto. Con todo, os novos medios non van matar os blogs, ou cando menos non o blogomillo, pois son só un medio máis de expresión da blogosfera do país.\n"O blogmillo desaparece"\nLogotipo do blogomillo creado por Suevo


A histórica caída do PIB mete a economía española en recesión | Noticias | E-distrito\nOs efectos do confinamento e a crise do Covid19 provocan unha contracción de 18,5% entre abril e xuño, a maior da serie histórica.\nA economía española rexistrou entre abril e xuño a maior caída da súa serie histórica, debido á paralización de moitas actividades como consecuencia do estado de alarma decretado pola Covid-19. O PIB experimentou unha contracción de 18,5%, o que coloca ao Estado español novamente en recesión técnica, ao encadear dous trimestres consecutivos á baixa.\nEsta caída do PIB no segundo trimestre aproxímase bastante ás previsións que realizaran distintos organismos. A AIReF prognosticara un descenso de 20%, o BBVA situábao na contorna de 17% e o Banco de España estimou que a contracción do segundo trimestre oscilaría entre 16% no mellor escenario e 21,8% no peor, cunha caída media de 20%.\nO retroceso trimestral da economía española supera ao rexistrado noutros países europeos, como Alemaña (-10,1%) e Francia, que acaba de publicar tamén o seu dato de PIB: -13,8% no segundo trimestre.\nOs datos trimestrais amosan tamén un afundimento do consumo dos fogares sen precedentes na serie histórica de 21,2%. Pola contra, o gasto público aumentou entre abril e xuño 0,4%, moito menos do que o fixo no primeiro trimestre (+1,8%), mentres que o gasto en consumo das institucións sen fins de lucro e ao servizo dos fogares avanzou 0,5%, tres décimas menos que no trimestre precedente.\nO investimento, pola súa banda, rexistrou un recorte histórico no segundo trimestre de 22,3%, con caídas da contorna de 25% ou superiores tanto no caso do investimento en vivenda, en maquinaria e bens de equipo.\nAs exportacións e importacións tamén esborralláronse no segundo trimestre, 33,5% no primeiro caso e 28,8% no segundo. As vendas ao exterior viñan de decrecer 8,2% no trimestre anterior, mentres que as importacións caeron no primeiro trimestre 6,6%, moito menos do que o fixeran no segundo.\nGolpe no emprego\nO INE sinala que a excepcional situación fai que certas variábeis, como as horas efectivamente traballadas, sexan máis relevantes nos momentos actuais á hora de medir a evolución do emprego. "Considérase que esta variable, fronte aos postos de traballo equivalentes a tempo completo, é a que reflicte de maneira máis clara os efectos inducidos no emprego pola pandemia e as sucesivas medidas adoptadas para combater os seus efectos", apunta.\nNeste senso, en termos interanuais, as horas traballadas decrecen no segundo trimestre 24,8%, taxa 20,6 puntos inferior á do primeiro trimestre. Pola súa banda, os postos equivalentes a tempo completo retroceden 18,5%, o que supón que nun ano destruíronse case 3,4 millóns de postos de traballo equivalentes a tempo completo.\nDerivado de Nós Diario


Ferrol: «Somos xente a granel: ningún temos unha marca detrás»\nUn «rapaz de aldea», estudante de Ciencias Políticas a distancia, consultor de comunicación e exconcelleiro do BNG entre 1999 e 2003 aspira agora a ser alcalde de Ferrol. Bernardo Lorenzo Cuétara (Montecuruto, 1962), Berni para os amigos e na campaña que corre polas redes, tenta que Marea de Ferrol entre no Concello «para darlle a volta como un calcetín». Preséntase como a antítese de Ferrol en Común e sabendo que o seu acordo con En Marea poderíalles prexudicar.\n-¿Por que volve á primeira liña da política local?\n-Apaixóame a política local. E volvo neste ámbito porque atopei un sitio nun proxecto que ten unicamente a Ferrol como referente, non ten obediencias de fóra e no que está representada a pluralidade de esquerda. -«Faino posible», di o seu eslogan. ¿Que é o que hai que facer posible?\n-Recuperar a ilusión por avanzar no Concello. Vimos de catro anos que nos fixeron retroceder no plano material, pero sobre todo no inmaterial. Para moita xente progresista estes catro anos nos fan dano, porque con discursos semellantes ao que nós defendemos se fixeron prácticas moi conservadoras. Hai que ser quen de construír unha maioría estable e sólida dende a pluralidade da esquerda.\n-Se entrara nun goberno a tres ou a catro, como apunta Sondaxe, ¿como garantiría a estabilidade dese acordo para que non sucedera o deste mandato e doutros anteriores?\n-Con rigor. O acordo de goberno ten que estar por escrito e absolutamente claro, nada de vaguedades: tanto nos obxectivos como nos mecanismos para resolver os conflictos, porque evidentemente os vai haber. E un compromiso firme de que ou mantemos o goberno solidamente os catro anos ou deixamos que goberne a lista máis votada e non lle facemos máis dano a Ferrol con parvadas.\n-Arroxe un pouco de luz nesta sopa de siglas. ¿En que se diferencia Marea de Ferrol de Ferrol en Común?\n-Somos proxectos completamente distintos. A nosa existencia depende de que fagamos o que dicimos. Aquí non hai comités que nos amparen: os cargos respondemos directamente ante a xente. Somos xente a granel: ninguén ten ningunha marca detrás. Somos a antítese das coalicións electorais, como é Ferrol en Común.\n-Preséntanse baixo o paraugas de En Marea. ¿Non temen que as súas polémicas lles pasen factura nos resultados?\n-Nós non concurrimos baixo o paraugas de En Marea. Somos un partido soberano de ámbito local que ten un acordo con En Marea para sumar a representación de distintos concellos á hora de chegar á Deputación. Sabemos que nos pode prexudicar, qué lle imos facer. Pero tamén sabemos que para poder facer políticas locais se necesita interlocución fóra.\n-Once partidos nas municipais, a esquerda fragmentada... ¿Que pasa na política ferrolá?\n-Que é rica e ten matices. O malo é que haxa proxectos políticos que non se presentan á sociedade. Non é bo que haxa marcas que representan unha pluralidade de proxectos, porque iso provoca que estoupen.\n-O seu programa nunha frase.\n-Para a xente e coa xente.\n-¿Con que medida se quedaría?\n-Coa implantación dunha renda mínima municipal.\n-Cun programa tan extenso e aberto, dificilmente poderá realizarse nun mandato...\n-É imposible cumprilo nun mandato. Pero nós non facemos ningunha promesa electoral, nós facemos propostas.\nFerrol ciudad BNG Volvo Encuesta de Sondaxe Sondaxe